**Príloha II Iniciatívy programu REFIT[[1]](#footnote-2)**

REFIT je program regulačnej vhodnosti a efektívnosti Európskej komisie, ktorý má zjednodušiť právne predpisy EÚ a znížiť regulačné náklady, a to bez ohrozenia cieľov politiky. Program REFIT tak prispieva k jasnému, stabilnému a predvídateľnému regulačnému rámcu, ktorý podporuje rast a zamestnanosť.

| **Č.** | **Názov** | **Druh iniciatívy[[2]](#footnote-3)** | **Opis rozsahu a cieľov** | **Gestor** | **Stupeň priority a pozícia SR** |
| --- | --- | --- | --- | --- | --- |
| **Ďalšie posilnenie zamestnanosti, rastu a investícií**  |  |  |
| 1.  | REACH  | Legislatívna/hodnotenie  | Medzi opatrenia patria: vykonávacie nariadenie Komisie o zjednodušení postupu schvaľovania podľa nariadenia REACH, vykonávacie nariadenie Komisie o transparentnosti a spoločnom znášaní nákladov vo fórach pre výmenu informácií o látkach (SIEF) podľa nariadenia REACH a vzhľadom na povinnosť Komisie podať do 1. júna 2017 správu o vykonaní nariadenia REACH, ktorá vyplýva z článku 117 ods. 4 nariadenia (ES) č. 1907/2006, rovnako aj začatie hodnotenia, ktoré má byť dokončené v roku 2017.  | MH SR | **Nízka priorita**Pozícia MH SR – podpora pre tieto opatrenia . Predpokladaný pozitívny dopad na MSP. Správa Komisie ako potenciálny podklad pre predpokladanú revíziu nariadenia REACH po roku 2018. |
| 2.  | Štandardný dokument k verejnému obstarávaniu a štandardný formulár pre zadávanie verejných zákaziek  | Legislatívna  | Vykonávacie nariadenie Komisie o európskom štandardnom dokumente k verejnému obstarávaniu (zavedenom novými smernicami o verejnom obstarávaní, aby sa predišlo opakovanému predkladaniu informácií pri každom predkladaní ponúk). Vykonávacie nariadenie Komisie – aktualizácia štandardných formulárov pre oznámenia o vyhlásení verejného obstarávania v rámci zadávania verejných zákaziek.  | UVO SR | **Vysoká priorita**Transponované do nového zákona o verejnom obstarávaní+ vykonávacie nariadenia sú priamo účinné v členských štátoch. |
| 3.  | Výťahy (smernica 95/16/ES)  | Hodnotenie  | Hodnotenie sa bude týkať oblasti pôsobnosti, základných požiadaviek na ochranu zdravia a bezpečnosť a ich prepojenie s príslušným postupom posudzovania zhody.  | MPSVR SR | **Stredná priorita**SR podporuje prehodnotenie uvedenej smernice a jej zrušenie, keďže bola v dostatočnom rozsahu novelizovaná a doplnená smernicou č. 2014/68.  |

|  |  |  |  |  |  |
| --- | --- | --- | --- | --- | --- |
| 4.  | Štátna pomoc: Oznámenie Komisie o zjednodušenom postupe vybavovania určitých druhov štátnej pomoci („oznámenie o zjednodušenom postupe“) (2009/C136/03)  | Hodnotenie  | Toto hodnotenie má za cieľ zohľadniť vývoj právnych predpisov v oblasti štátnej pomoci, rozhodovacej praxe a skúseností získaných pri uplatňovaní zjednodušeného postupu. Hodnotenie takisto určí ďalšie možnosti administratívneho zjednodušenia či zjednodušenia konaní.  | MF SR | **Stredná priorita**SR uvíta efektívne návrhy smerujúce k zjednodušeniu administratívnych postupov.  |
| **Odolná energetická Únia uplatňujúca výhľadovú politiku v oblasti zmeny klímy**  |  |  |
| 5.  | Cielené preskúmanie delegovaného nariadenia Komisie (EÚ) č. 639/2014 (oblasti ekologického záujmu)  | Legislatívna  | Revidovaný delegovaný/vykonávací akt v nadväznosti na záväzok Komisie vyhodnotiť po prvom roku skúsenosti s uplatňovaním oblastí ekologického záujmu stanovených v delegovanom nariadení Komisie (EÚ) č. 639/2014. Súčasť zjednodušenia SPP.  | MPRV SR | **Vysoká priorita**Pozícia SR: Je zásadné, aby sa pri revidovaní delegovaného nariadenia Komisie (EÚ) č. 639/2014 prihliadalo na zníženie zaťaženia poľnohospodárskych subjektov, kontrolovateľnosť opatrení zo strany správnych orgánov, ako aj revidovanie rozsahu notifikácií. |
| 6.  | Právne predpisy EÚ o ochrane prírody  | Opatrenie nadväzujúce na hodnotenie  | Opatrenie nadväzujúce na kontrolu vhodnosti smernice 2009/147/EHS o ochrane voľne žijúceho vtáctva a smernice 92/43/EHS o ochrane prirodzených biotopov a voľne žijúcich živočíchov a rastlín.  | MŽP SR | **Vysoká priorita.** Právne predpisy ochrany prírody (smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín a smernice Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva) sú základným pilierom ochrany biodiverzity v rámci EU, vyplýva z nich nielen budovanie sú stavy Natura 2000, ale aj ďalšie opatrenia na dosiahnutie alebo zlepšenie stavu biotopov a druhov európskeho významu, ktoré sú významné z hľadiska EÚ. Sú východiskom aj pre ďalšie aktivity, napr. konektivitu, výskum ai. Z doterajších predbežných výstupov vyplynula potreba zlepšiť implementáciu predpisov v praxi. |
| 7.  | Nariadenie o Európskom registri uvoľňovania a prenosov znečisťujúcich látok (E-PRTR)  | Opatrenie nadväzujúce na hodnotenie  | Táto iniciatíva nadväzuje na hodnotenie Komisie v rámci programu REFIT a na správu o vykonávaní nariadenia E-PRTR počas obdobia rokov 2010 až 2013.  | MŽP SR | **Vysoká priorita.** Prehodnocovanie účinnosti a efektívnosti nariadenia EPaR o E-PRTR intenzívne prebieha, zároveň sa identifikujú možné problémy ovplyvňujúce kvalitu údajov ohlasovaných do E-PRTR. Zároveň prebieha koordinuácia a zohľadňovanie aktuálnych záležitostí a poznatkov z hodnotenia E-PRTR v oblasti priemyselných emisií, keďže postupne dochádza k prepájaniu údajov v E-PRTR s údajmi z prevádzok, prevádzkarní a zariadení spadajúcich pod režim smernice o priemyselných emisiách (IED). |
| 8.  | Smernica o kvalite palív  | Opatrenie nadväzujúce na hodnotenie  | Táto iniciatíva nadväzuje na výsledky hodnotenia v rámci programu REFIT.  | MH SR/MŽP SR | **Stredná priorita**bolo ukončené prerokovanie, prebieha implementačná fáza |
| 9.  | Iniciatíva podávania správ v oblasti životného prostredia  | Hodnotenie  | Kontrola vhodnosti s cieľom identifikovať príležitosti na zjednodušenie a zmiernenie povinností podávať správy na základe právnych predpisov EÚ v oblasti životného prostredia. Mal by sa tak vytvoriť modernejší, efektívnejší a účinnejší systém regulačného monitorovania.  | MŽP SR  | **Vysoká.** SR podporuje iniciatívu „Make it Work“ (MiW) zameranú na zefektívnenie monitorovania a podávania správ. Postupy na podávanie správ uplatňované v súčasnosti, ktoré sú vo viacerých prípadoch neharmonizované a duplicitné, predstavujú pre členské štáty záťaž. Preto podporujeme vypracovanie analýzy reportingových požiadaviek, ich opodstatnenosti vo vzťahu k ďalšiemu využitiu poskytovaných informácií a údajov, identifikáciu existujúcich duplicít, implementáciu zásady poskytnutia informácií a údajov, účel využitia rôznymi inštitúciami a zjednotenie mechanizmov poskytovania správ s využitím technických nástrojov a informácií. |
| 10.  | Iniciatíva podávania správ v oblasti energetickej únie  | Hodnotenie  | Kontrola vhodnosti/hodnotenia v oblasti politiky v oblasti klímy a energetiky s cieľom posúdiť konzistentnosť povinností podávať správy a administratívnu záťaž, ktorú tieto povinnosti predstavujú.  | MH SR/MŽP SR | **Vysoká priorita** – kľúčovým prostriedkom k dosiahnutiu ambícií EEU je vypracovanie **Národných plánov** pre nastavenie klimatických a energetických cieľov do roku 2030. Príprava Národných plánov zahrňujúcich energetickú efektívnosť, OZE a nízko-uhlíkovú stratégiu (v gescii MŽP SR) je v rámci nového systému riadenia Energetickej únie pre **SK PRES prioritnou agendou**. Cieľom SR je dosiahnuť nezáväznosť cieľov pre OZE a energetickú efektívnosť na národnej úrovni.  |
| **Prepracovanejší a spravodlivejší vnútorný trh s posilnenou priemyselnou základňou**  |  |  |
| 11.  | Preskúmanie smernice o prospekte  | Legislatívna  | Súčasť únie kapitálových trhov ako opatrenie nadväzujúce na hodnotenie smernice o prospekte v rámci programu REFIT.  | MF SR | **Vysoká priorita**SR bude podporovať návrh nariadenia o prospekte s ohľadom na zníženie administratívnej a nákladovej náročnosti prípravy prospektov pri nezmenenej ochrane investorov.   |
| 12.  | Preskúmanie nariadenia o európskom fonde rizikového kapitálu (EuVECA) a nariadenia o európskom fonde sociálneho podnikania (EuSEF)  | Legislatívna  | Legislatívne preskúmanie nariadenia o európskom fonde rizikového kapitálu (EuVECA) (č. 345/2013) a nariadenia o európskom fonde sociálneho podnikania (EuSEF) (č. 346/2013) s cieľom zvýšiť využitie týchto fondov v rámci únie kapitálových trhov bez toho, aby sa znížila úroveň ochrany investorov. Tieto špecializované investičné fondy rizikového kapitálu sú k dispozícii od roku 2013, ale doposiaľ bol ako EuVECA a EuSEF zriadený len malý počet fondov.  | MF SR | **Vysoká priorita**EuVECA a EuSEF sú podľa Akčného plánu Únie kapitálových trhov zaradené ako prioritné oblasti až v 3. Q 2016. SR bude podporovať tieto návrhy. |
| 13.  | Colná a štatistická nomenklatúra a spoločný colný sadzobník (nariadenie Rady **(**EHS**)** č. 2658/87 **z** 23. júla 1987) – prepracované znenie  | Legislatívna  | Cieľom prepracovaného nariadenia je zosúladiť existujúce právne predpisy s Lisabonskou zmluvou. Komisia takisto zjednoduší a zníži regulačnú záťaž zvýšením prehľadnosti a zrozumiteľnosti tohto nariadenia.  | MF SR  | **Vysoká priorita**SR podporuje zosúladenie nariadenia so súčasným právnym stavom.  |
| 14.  | Spotrebná daň z tabaku (smernica Rady č. 2011/64/EÚ) – revízia  | Legislatívna  | Revízia sa má zaoberať výsledkami hodnotenia v rámci programu REFIT smernice Rady 2011/64/EÚ z 21. júna 2011 o štruktúre a sadzbách spotrebnej dane z tabakových výrobkov.  | MF SR  | **Stredná priorita**EK predpokladá, že v roku 2016 budú schválené závery Rady k výsledkom hodnotenia. Na základe uvedených výsledkov predloží EK legislatívny návrh v roku 2017.  |
| 15.  | Prístavné zberné zariadenia (smernica 2000/59/ES) – revízia  | Legislatívna  | Iniciatíva má smernicu prispôsobiť zásadným zmenám v Medzinárodnom dohovore o zabránení znečisťovaniu z lodí (dohovor MARPOL). Pritom revízia rovnako nadväzuje na výsledky hodnotenia smernice v rámci programu REFIT v roku 2015.  | MDVRR SR | **Nízka priorita**(pôvodná smernica/smernice boli transponované Nariadením vlády SR č. 66/2007 Z. z. o prístavných zberných zariadeniach na lodný odpad a na zvyšky nákladu v znení NV SR č. 167/2009 Z. z. |
| 16.  | Právne predpisy v oblasti ochrany zdravia a bezpečnosti pri práci  | Opatrenie nadväzujúce na hodnotenie/legislatívna  | Opatrenie nadväzujúce na hodnotenie v rámci programu REFIT smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci a 23 súvisiacich smerníc s cieľom zvýšiť efektívnosť a účinnosť.  | MPSVR SR | **Vysoká priorita**SR podporuje hodnotenie rámcovej smernice v oblasti BOZP a nadväzujúceho súboru 23 individuálnych smerníc. Výsledky hodnotenia mali byť pôvodne zverejnené v r. 2015 a a mali byť súčasťou priorít programu SK PRES. najnovšie informácie svedčia o značnom oneskorení prác a možnom zverejnení návrhu na prelome r. 2016/17. Strategický rámec pre oblasť BOZP, s čím uvedená revízia úzko súvisí, je súčasťou trio programu, ale bez bližšieho určenia. |
| 17.  | Právne predpisy v oblasti potravín  | Opatrenie nadväzujúce na hodnotenie  | Opatrenie nadväzujúce na kontrolu vhodnosti všeobecného potravinového práva.  | MPRV SR | **Stredná až vysoká dôležitosť**Bude nadväzovať na výsledky hodnotenia EK peer review. V súčasnosti nie je možné predložiť podrobnejšie informácie k tejto priorite.Predbežne predpokladáme, že z hľadiska EK bude mať uvedená priorita stupeň dôležitosti I. Legislatívne úpravy sa však t. č. nepredpokladajú. |
| 18.  | Opatrenie nadväzujúce na kontrolu vhodnosti správy o „preskúmaní finančných právnych predpisov“  | Nadväzujúce opatrenie  | Komisia by chcela určiť prípadné nezrovnalosti, nesúlad a nedostatky v rozpočtových pravidlách, ako aj zbytočnú regulačnú záťaž a faktory negatívne ovplyvňujúce dlhodobé investície a rast. V nadväznosti na túto výzvu na predloženie dôkazov útvary Komisie predložia do polovice roku 2016 správu o hlavných zisteniach a ďalších krokoch.  | MF SR | **Nízka priorita**Komisia avizovala zámer prijať takéto opatrenie, táto téma sa pravdepodobne otvorí vo februári 2016. |
| 19.  | Smernica o finančných konglomerátoch  | Hodnotenie  | Účelom smernice o finančných konglomerátoch (smernica 2002/87/ES v znení smernice 2011/89/EÚ) je zaistiť doplnkový dohľad nad regulovanými subjektmi, ktoré sú súčasťou finančného konglomerátu, t. j. skupín, ktoré sú držiteľmi povolení v odvetví bankovníctva i poisťovníctva. Zameriava sa na potenciálne riziká dvojitého prevodu (viacnásobného použitia kapitálu) a na „skupinové riziká“ (riziká nákazy, zložitosť riadenia, koncentrácia rizík a konflikt záujmov). Hodnotenie posúdi, či možno smernicu považovať za „vhodnú pre daný účel“.  | MF SR, NBS | **Stredná priorita**Zatiaľ nie je známy obsah a závery hodnotenia. |
| 20.  | Výživové a zdravotné tvrdenia o potravinách  | Hodnotenie/legislatívna  | Toto hodnotenie má posúdiť, či existujúce požiadavky týkajúce sa výživových profilov a tvrdení ohľadom rastlinných látok spĺňajú daný účel.  | MZ SR | **Nízka priorita**Pokiaľ ide o problematiku prehodnocovania legislatívy pre výživové a zdravotné tvrdenia v rámci tzv. Fitness check,  ktorá sa týka aj iných oblastí EU legislatívy, bude sa hodnotiť nariadenie (EC) 1924/2006 o výživových a zdravotných tvrdeniach v označení potravín (ďalej nariadenie (ES) 1924/2006) konkrétne v oblasti nutričných profilov (ktoré mali byť prijaté podľa uvedeného nariadenia do januára 2009, ale zatiaľ nie sú prijaté) a v oblasti zdravotných tvrdení o rastlinách a prípravkoch z nich v označení potravín. |
| 21.  | Kontrola vhodnosti právnych predpisov v oblasti námornej dopravy  | Hodnotenie  | Kontrola vhodnosti bude zahŕňať právne predpisy týkajúce sa povinností vlajkového štátu, štátnej prístavnej kontroly, monitorovacieho a informačného systému pre lodnú dopravu a smernice o ohlasovacích formalitách.  | MDVaRR SR | **Nízka priorita**SR nemá výhrady. |
| 22.  | Námorníci (smernica 2008/106/ES a smernica 2005/45/ES)  | Hodnotenie  | Smernica 2008/106/ES stanovuje pre námorníkov slúžiacich na palubách lodí Spoločenstva minimálne štandardy pre výcvik, vydávanie osvedčení a strážnu službu. Smernica 2005/45/ES sa týka vzájomného uznávania osvedčení námorníkov vydávaných v členských štátoch (a zmeny smernice 2001/25/ES).  | MDVRR SR | **Vysoká priorita** (smernica transponovaná do zákona č. 435/200 Z. z. o námornej plavbe v znení neskorších predpisov a výnosu MDVRR SR č. 05358/2014/C421-SCLVD/67299-Mzo 4. novembra 2014, ktorým sa ustanovujú podrobnosti o získaní odbornej spôsobilosti člena lodnej posádky |
| 23.  | Smernica o písomnom vyhlásení 91/533/ES  | Hodnotenie  | Smernica Rady zo 14. októbra 1991 o povinnosti zamestnávateľa informovať zamestnancov o podmienkach vzťahujúcich sa na zmluvu alebo na pracovno-právny vzťah (91/533/EHS)  | MPSVaR SR | **Nízka priorita**Prehodnotenie zo strany EK. Všeobecná podpora zo strany SR. |
| 24.  | Pesticídy: právne predpisy týkajúce sa stanovovania maximálneho limitu rezíduí a uvádzania prípravkov na ochranu rastlín na trh  | Hodnotenie  | Účelom je začať hodnotenie nariadenia (ES) č. 1107/2009 a nariadenia (ES) č. 396/2005 a splniť povinnosť Komisie podľa nariadenia (ES) č. 1107/2009 (článok 82 a článok 62 ods. 5) a nariadenia (ES) č. 396/2005 (článok 47) vrátane vypracovania správ Európskemu parlamentu a Rade.  | MPRV SR | **Vysoká priorita**Uplatňovanie v praxi sa javí ako problémové, bolo by dobré návrh posúdiť a navrhnúť zlepšenie vo forme novely |
| 25.  | Smernica o poistení motorových vozidiel  | Hodnotenie  | Hodnotenie smernice 2009/103/ES, ktorá má pomáhať obyvateľom EÚ, ktorí sa stali účastníkmi dopravnej nehody v inej krajine EÚ. Na základe uvedenej smernice majú účastníci povinného poistenia motorových vozidiel vo všetkých krajinách EÚ krytie na prevádzku motorového vozidla v celej EÚ.  | MF SR | **Nízka priorita**Zatiaľ nie je známy obsah a závery hodnotenia. |
| **Prepracovanejšia a spravodlivejšia hospodárska a menová únia**  |  |  |
| 26.  | Súbor opatrení v oblasti štatistík  | Legislatívna/nelegislatívna  | Tento súbor opatrení obsahuje rámcové nariadenia o integrácii sociálnych štatistík, o integrácii podnikových štatistík (FRIBS) a o poľnohospodárskych štatistikách.  | ŠÚ SR | **Vysoká priorita**Komisia sa predložením troch rámcových nariadení snaží pre dané oblasti štatistiky zjednodušiť legislatívny rámec, ktorý by mal zároveň umožniť pružnejšie reagovať na požiadavky používateľov štatistických údajov. IESS -   bude pokrývať zber údajov o osobách a domácnostiach na individuálnej úrovni. Prijatie EK – 2 Q 2016.FRIBS – upraví ukazovatele podnikovej štatistiky, národných účtov, BOP, obchodných registrov a Re-design Intrastatu. Časťou FRIBS sú technické otázky ohľadom zdrojov údajov, technického prenosu dát, harmonizovaných definíciách ukazovateľov  a implementačných plánoch FRIBS v oblasti podnikových štatistík. Prijatie EK – 4 Q 2016.IFS – plánuje sa prijať do konca roka 2018, aby sa zabezpečil štrukturálny cenzus 2020. Bude obsahovať   dáta, ktoré majú byť predkladané na úrovni poľnohospodárskeho subjektu (farmy). Nahradí nariadenie o FSS (1166/2008) a nariadenie o trvalých plodinách (vinohrady a ovocné sady). Do nariadenia budú integrované aj ďalšie štatistiky dostupné na úrovni farmy (napr. zavlažovanie, hnojenie a pod.).Prijatie EK – 4 Q 2016 |
| **Oblasť spravodlivosti a základných práv založená na vzájomnej dôvere**  |  |  |
| 27.  | Rozsudky v manželských veciach a vo veciach rodičovských práv a povinností (Brusel IIa)  | Legislatívna  | Tato iniciatíva nadväzuje na posúdenie uplatňovania nariadenia (ES) č. 2201/2003 o právomoci a uznávaní a výkone rozsudkov v manželských veciach a vo veciach rodičovských práv a povinností.  | MS SR | **Nízka priorita**Všeobecná podpora zo strany SR.  |

1. V tejto prílohe sú uvedené tie nové iniciatívy, ktoré majú byť vykonané v roku 2016 a nie sú ešte uvedené v prílohe I. Všetky položky sú nad rámec toho, čo je uvedené v najnovšej verzii hodnotiacej tabuľky programu REFIT: <http://ec.europa.eu/smart-regulation/better_regulation/key_docs_en.htm> [↑](#footnote-ref-2)
2. Druh iniciatívy je ba orientačný a môže sa zmeniť podľa výsledku postupu posúdenia vplyvu. V prípadoch, kde doposiaľ prebieha hodnotenie v rámci programu REFIT, tabuľka uvádza „opatrenia nadväzujúce na hodnotenie“. Hoci sa na rok 2016 chystajú určité nadväzujúce opatrenia, nie je ich rozsah a povaha v tejto fáze doposiaľ známe. Na účel informovania verejnosti o takýchto prípadných zvažovaných opatreniach a získania spätnej väzby od zúčastnených strán budú v roku 2016 zverejnené plány/úvodné posúdenia vplyvu: <http://ec.europa.eu/smart-regulation/roadmaps/index_sk.htm> [↑](#footnote-ref-3)